





         Pluto-utviklingsteam FLU 2 


Referat fra samarbeidsmøte tirsdag 15.januar 2002, kl. 1240 – 1500.  

PLUTO-flu utviklingsteam for F2B.

(PLUTO =  Prosjekt LærerUtdanning med Teknologisk-pedagogisk Omstilling)
Tilstede:

Øyvind Bjørkås (studieleder), Hans Wendelborg (pedagogikk), Ann Kristin Rørtveit (studentrepresentant), Lidun Ovesen (studentrepresentant),  Inge Moe (samfunn), Merethe Aase (styrer i Rufus),  Karin Steinsvåg (styrer i Trodlahaugen Barnehage), Siri Jørgensen (pedagogisk leder i Prestagardsskogen Barnehage) og Margrethe Jernes (praksisveileder F2B og referent). 

Meldt forfall:

Olav Christian Ruus (religion/etikk), Bjørn Bjørlykke (norsk),  Leif Wedøe, Merete Økland og Anders Haug (alle fra naturfag),  Oddrun Øwre (praksisveileder F2A), Jo Kjetil Habbestad (styrer i Bremnes Barnehage) og Lasse Haugen (styrer i Anna Nilssens Minnes Barnehage).

Sak 0/01/02
Referat fra 12.12.01. ble godkjent.
Sak 3/01/02
Årsplan 2001/2002
Periode uke 2 – 5:

· oppdrag til studentene i praksisuke 5 er å lage et avisoppslag som de gjorde før jul

· oppfordres til å prøve ut noe de har lært om vann og bevegelse med barna 

· refleksjoner etter praksis onsdag i uke 6. Øvrige dager denne uken er ”blå dager” slik at studentene kan få arbeidet med LUA

Periode uke 7 – 12:

· praksis i uke 10 og 11

· individuell oppgave knyttet til observasjon

· sikre at basisgruppen kan få arbeidet med LUA

· åpent i forhold til om det skal være tilbud om forelesninger eller kun tid til eget arbeid 

· arbeidsgruppen har ennå ikke kommet sammen, og ber utviklingsteamet vente på disse forslagene

Periodeundervisning ble diskutert, referenten gir dette eget saksnr.: 14/01/02

Sak 7/01/02
Forskning og evaluering i Pluto



Evalueringen av perioden 45 – 51: Verdier – kultur – oppvekst er ennå ikke ferdig. 

Alle parter oppfordres til å sende inn skjemaet til Olav Christian Ruus og si noe uansett om det 

plasseres på ”Annet”.

Sak 8/01/02
Fag og praksis

Orientering om erfaringer så langt med LUA – prosessen:

· pr. 15.01.02. er det 1 av 5 grupper som fungere godt i forhold til LUA

· ped.lærer innkaller til nye veiledninger for å bistå gruppene til videre arbeid

· gruppene kan ikke få godkjent deler av rapporten nå underveis. Dersom det er behov for veiledning i deler av rapporten, må dette taes med til veiledning og drøftes der (spesielt til studentene: se e-post fra Hans 11. januar)

· alle barnehagene er nå på banen, de ønsker å være støttespillere. Styrer har hovedansvaret som veileder for hele gruppen

· det skal lages en handlingsplan som utarbeides av studentene i samarbeid med barnehagen

· personalet gjennomfører utviklingsarbeidet i stor grad, siden studentene er så lite i barnehagen

· faglærerne oppfordrer barnehagene og studentene til å ta kontakt og be om veiledning eller besøk i barnehagene (referenten gir dette eget saksnr.: 15/01/02: Punktteori)

Diskusjon om forholdet fag og praksis:

· gjør turbulensen med vekslingen mellom fag og praksis at studentene blir dårligere førskolelærere 

eller 

· blir de bedre førskolelærere gjennom en tilnærmet reell erfaring med personalarbeid, kommunikasjon, konfliktløsing og faglige spørsmål knyttet til barnehagens hverdag?

Sak 9/01/02
Ressurser

Studentrepresentantene stilte spørsmål ved bruken av lærerressurser i F2b i forhold til F2a som får tradisjonell undervisning. Det var en oppfatning av at F2b fikk færre ressurser. Lærerne kommenterte at det ble brukt flere ressurser til F2b i Pluto, eksempel ped.lærer som kalkulerte med 120 timer til a-klassen, mens han kom til å bruke ca. 160 timer til b-klassen. 

Det ble nevnt at lærerne bruker ressurser også til fagteam-møter. 

Referenten tar seg den frihet og klippe inn en oppklaring fra studieleder på diskusjonsforumet i mappen ”praksis!!!!!”:

”Det er IKKE rett at for hver time lærerne er på fagteammøte eller andre planleggingsmøter for F2b så blir det tatt av studentenes undervisningstimer. 
Lærerne har en pott i sin arbeidsavtale som er avsatt til administrasjon, og disse timene skal bl.a. brukes til slike møter. 
Men veiledning av studenter i LUA-prosjektet eller andre prosjekter/oppgaver blir tatt av den totale potten som er avsatt til hvert fag i klasse F2b. Det kan være veiledning fysisk eller via nettet. Så i denne klassen går nok noe mere ressurser til veiledning på bekostning av rene undervisningstimer. 
Og det er i samsvar med intensjonene i Pluto. 

Jeg tror at faglærere bruker mere tid og ressurser på Plutoklassen enn på F2a!”   

Sak 11/01/02
Studentmedvirkning

Drøftingene viste at det er  to sider av medskapingsbegrepet:

a) medskaper på innhold i studiet

· studentene er medskapere på organisering, bra.

· mindre på innhold, hvordan få det til?

· problemstillinger knyttet til litteratur; ok med anbefalt litteratur som gir studentene muligheter til å velge annen litteratur

· påvirke innholdet i studiet ved å ta utgangspunkt i Rammeplan for barnehager

· utdanningen har flere måter å nå målet på (referenten har moret seg med å illustrere….)

· gi informasjon om ulike redskaper til å forvalte sitt yrke som profesjonell pedagog

b) medskaping på egen kunnskap

· å lære noe, og skape sin egen kunnskap
· knytte teori til praksis for at den skal bli egen kunnskap

Drøftinger av begrepet ”dagens student” gikk raskt over til å bli 

drøftinger generelt om studentene i Pluto-klassen:

· har noe erfaringer fra tradisjonell skole

· kan ha vanskeligheter med å tilpasse seg ”ansvar for egen læring” og kravet til selvstendighet i Pluto

· lærerne må løfte frem studentene
· viser evne til og får gode erfaringer med problemløsning i grupper
· opplever mer jevn kontakt mellom praksis og skole
· blir det for lite fokusering på  individuell trening?
· forslag om individuell faglig veileder/kontaktperson jmf. det engelske begrepet ”tutor”

Sak 12/01/02
IKT



Ble ikke diskutert. Må taes igjen neste møte.

Sak 13/01/02
Rollene i de ulike arenaer

Ble delt ut tankene fra fjorårets fagteam (finnes i Saksarkivet for Pluto – Flu – 1 – 2000/2001)  Vi må lage et notat om de ulike rollene og konsekvenser for disse (ansvar: Margrethe). 

Sak 14/01/02
Periodeundervisning



Det er uenighet i klassen om verdien av periodeundervisning. De ulike syn kan oppsummeres 

slik: 

a) bra læringsmåte:  gir anledning til å fordype seg, konsekvenser for studentene er at de må

studere og forstå det de studerer, krever selvdisiplin.

b) dårlig læringsmåte:  lang tid fra studentene arbeidet med faget til de skal ha eksamen i dette, savner å møte fag og lærere gjennom hele året (kontinuitet)

Sjekk ellers diskusjonene på Fronter på Forum  i bl.a. de tre  mappene: ”Obligatorisk undervisning”, ”Perioden” og ” praksis!!!!!”.

Sak 15/01/02
Punktteori

Faglærer oppfordrer barnehagene og studentene til å ta kontakt og be om ev. veiledning på et 

tema eller et spørsmål som kan taes opp i besøk i barnehagene.

Vennlig hilsen

Margrethe

ps. her er Flu2-saksarkiv og må betraktes som et arbeidsredskap i prosessen.

Neste møte: 

tirsdag 5. februar, kl. 12.40 – 15.00.

Hovedtema: 

* Periode 7 – 12.

* Tanker om perioden etter påske.

* Strategier fremover (sak 5/01/02)
Det har vist seg å være stort forfall på møtene, derfor inviteres alle som har anledning til å komme!

HSH/ - Margrethe Jernes  - 21.01.02

